google/wiki40b huggingface dataset:
Sidabrė

Sidabrė – XIII a. žiemgalių pilis, dabartiniame Kalnelyje.

Istorija

Sidabrė buvo paskutinis žiemgalių pasipriešinimo Vokiečių ordinui židinys. 1290 m. kryžiuočiams užėmus Sidabrę, buvo baigtas Žiemgalos nukariavimas, dalis žiemgalių pasitraukė į Lietuvą, žemės ištuštėjo, virto dykra. 1426 m. minimas Sidabrės kalnas, ties kuriuo ėjo tuometinė Lietuvos ir Livonijos siena.

Lokalizacija

Pilis stovėjo į vakarus nuo Joniškio esančiame Kalnelio piliakalnyje, ant kurio šiuo metu stovi bažnyčia ir įrengtos kapinės (nuo 1801 m.).
Pilis pirmą kartą paminėta 1288 m. kovo - balandžio mėn., kai Livonijos ordino kariuomenė bandė nesėkmingai užimti pilį. Pilis nepaimta, sudeginta piliakalnio papėdėje buvusi gyvenvietė. Po 1290 m. Ordino puolimo dalis gyventojų pasitraukė, kita - Mintaujos komtūro nurodymu buvo ištremta į Mintaujos (dab. Jelgava, Latvija) apylinkes.
Archeologiniai tyrinėjimai vyko 1990 m. (vad. A. Merkevičius), 2003-2004 m. (vad. E. Vasiliauskas). Jų metu nustatyta, kad kompleksą sudarė piliakalnis ir 2 priešpiliai bei 3 ha dydžio papėdės gyvenvietė - panašiai kaip žiemgalių Raktė ir Duobelės. Tyrinėjimais nustatyti 3 apgyvendinimo laikotarpiai: 1) V-X a., 2) XI-XIII a., 3) XVI-XVII a. - kaimavietė. Tyrinėjimų metu rasta lipdytos grublėtu paviršiumi, žiestos keramikos, naminių ir laukinių gyvūnų kaulų, juvelyrų plaktukų, žalvarinė pasaginė segė, pakabučių, smeigtukų, ietigalių, XVII a. monetų.
Kalnas minimas 1426 m. Livonijos ir LDK sienos sutartyje.
Įspėjamasis ženklas

Įspėjamieji ženklai - kelio ženklai, įspėjantys vairuotoją apie būsimą pavojų arba pavojingą kelio ruožą, kuriuo važiuojant reikia imtis atitinkamų atsargumo priemonių.
Daugelyje pasaulio šalių tokie ženklai yra trikampio formos su baltu arba geltonu fonu ir stora raudona linija kraštuose. Kinijos Liaudies Respublikoje ženklai yra su juoda linija ir baltu fonu. Švedijoje, Serbijoje, Bosnijoje ir Hercegovinoje, Kroatijoje, Graikijoje, Suomijoje, Makedonijoje ir Lenkijoje įspėjamieji ženklai yra geltonos spalvos su raudonomis linijomis kraštuose. Ženklų spalvos yra priklausomos nuo orų, nes raudoni/geltoni ženklai geriau matosi sningant, nei raudoni/balti. Jungtinėse Amerikos Valstijose, Kanadoje, Meksikoje, Tailande, Australijoje, Japonijoje, Filipinuose ir Malaizijoje įspėjamieji ženklai yra rombo formos su geltonu arba juodu fonu.
Vilniaus Sietuvos progimnazija

Istorija

1983 m. rugpjūčio 17 d. įsteigta Vilniaus 54-oji vidurinė mokykla. Projekto autorius Sigitas Kuncevičius. Mokyklą statė Vilniaus statybos namų kombinatas (darbų vykdytojas Gintaras Brundza). 1993 m. spalio 17 d. mokyklai suteiktas „Sietuvos“ vardas. 2013 m. birželio 5 d. mokyklos struktūra pertvarkyta suteikiant progimnazijos statusą.

Mokyklos svetainė

Pirmoji mokyklos interneto svetainė buvo sukurta 2004 metais. Jos kūrėjas – Gediminas Mazrimas. 2006 m. mokykla įsigijo savo vardo internetinį adresą – www.sietuva.lt. 2009 m. atnaujinta mokyklos svetainė – pakeistas dizainas, turinio valdymo sistema. Pakeitimus atliko Edmundas Jankauskas. 2010 m. mokykla pirmą kartą dalyvauja švietimo portalo Tinklas.lt (VšĮ „Švietimo tinklas“) inicijuotame kasmetiniame 11-ąjame Lietuvos mokyklų interneto svetainių konkurse. Jame laimėjo „Tautos svetainės 2010“ nominaciją.
Takasa

2013 m. Eurovizija

Grupė iš pradžių vadinosi „Heilsarmee“. 2012 m. gruodžio 15 d. jie laimėjo Šveicarijos nacionalinį finalą, todėl jie atstovavo Šveicarijai 2013 m. Eurovizijoje.
2012 m. gruodžio 17 d. Europos transliuotojų sąjunga (EBU) paskelbė, kad grupė negali dalyvauti su pavadinimu „Heilsarmee“ (vokiečių kalba „Salvation Army“) Eurovizijos dainų konkurse. 2013 m. kovo mėnesį grupė paskelbė, kad konkurse jie vadinsis „Takasa“.
Grupės nariai turi didelį amžiaus skirtumą, Eurovizijos konkurso metu vyriausiam nariui Emil Ramsauer buvo 95 metai (g. 1918 m.), jauniausiai narei Sarah Breite – 22 metai (g. 1991 m.).
Ežerų pabaisa

Ežerų pabaisa (angl. lake monster, loch monster) – spėjamai egzistuojanti megafaunos būtybė, žinoma mituose, ganduose ar vietiniame folklore, kurios egzistavimas nėra moksliškai įrodytas. Gerai žinomas pavyzdys – Lochneso pabaisa. Ežerų pabaisų aprašymai dažnai labai panašūs į kai kurias jūrų pabaisas. Ežerų pabaisas dažniausiai tyrinėja kriptozoologijos šalininkai.

Paaiškinimai

Daugelis skeptikų ežerų pabaisas laiko paprasčiausiais žinomų gamtos dalykų perdėtais atvejais ar klaidingomis interpretacijomis, arba klastotėmis ir apgaule. Daugelis ežerų pabaisų neturi jokių įrodymų, išskyrus tai, kad juos kažkas matė, ar prastos kokybės nuotraukų. Didelė dalis ežerų pabaisų, zoologų ir kitų biologų akimis, tiesiog negali egzistuoti.
Dalis ežerų pabaisų matymo atvejų paaiškinami kaip klaidingai atpažinti ruoniai, ūdros, elniai, nardantys jūriniai paukščiai, didžiosios žuvys (didieji eršketai, stambūs paprastieji šamai), plūduriuojantys rąstai, stovinčios bangos, susikertančios motorinių valčių bangos ir pan.
Švedų gamtininkas ir rašytojas Bengt Sjögren teigė (1980), kad šiandieninis tikėjimas ežerų pabaisomis asocijuojasi su legendomis apie kelpius (angl. kelpies). Sjögren’as pareiškė, kad pasakojimai apie ežerų pabaisas einant laikui pasikeitė. Senuosiuose aprašuose ežerų pabaisos arkliškos išvaizdos, o artėjant į šiuos laikus pabaisos darosi vis labiau ropliškos ir dinozauriškos. Sjögren’as daro išvadą, kad legendos apie kelpius ėmė virsti į šiuolaikines legendas apie ežerų pabaisas, kur pabaisos, bendrojoje kultūroje vis plačiau plintant žinioms apie dinozaurus ir didžiuosius vandeninius roplius, iš arkliškų ėmė virsti dinozauriškai ropliškomis, dažnai – pleziozauriškomis.
Kitos plačiai paplitusios šalininkų hipotezės teigia, kad ežerų pabaisos yra nežinomų rūšių gigantiški gėlavandeniai unguriai, išgyvenę vandeniniai priešistoriniai ropliai (pvz., pleziozaurai). Viena hipotezė teigia, kad stebėtos pabaisos yra atsitiktinai suaugę individai gigantinių varliagyvių rūšių, kurios visą gyvenimą nugyvena kaip juvenilinės formos, panašiai kaip aksolotlis.

Kriptozoologas Bernardas Heuvelmansas (Bernard Heuvelmans) visą gyvenimą manė, kad matytos pleziozauriškos išvaizdos būtybės iš tikrųjų yra nežinomos rūšies ilgakakliai ruoniai.
Daugelyje regionų, ypač Loch Neso, Šampleino ežero ir Okanagano slėnyje, ežerų pabaisos buvo tapę svarbiais turistų traukos veiksniais.
BK Kastrup

Istorija

1933 m. buvo įkurtas klubas. Devynis sezonus yra žaidę Pirmame divizione (elito lygoje).
Pastaruoju metu žaidė ketvirtos pakopos pirmenybėse.
Samora Machel

Biografija

Gimęs vargingų medvilnės plantacijų darbininkų šeimoje galėjo lankyti tik katalikų misionierių mokyklą. Dirbo PAR šachtose. Vėliau studijavo teologiją Lorenco Markeso misijoje. Tačiau bestudijuodamas susipažino su Mao Dzeduno ir Ganos lyderio Kvamės Nkrumos teorijomis ir įsijungė į kova prieš Portugalijos kolonizatorius. 1962 m. įstojo į Eduardo Mondlanės vadovaujamą marksistinį Mozambiko išvadavimo frontą (FRELIMO, Frente de Libertação de Moçambique). Porą metų mokėsi karybos slaptose bazėse. o 1964 m. jau dalyvavo pirmosiose kovose su Portugalijos kariuomene. 1970 m. buvo paskirtas visos FRELIMO armijos vadu.
1974 m. Portugalijoje nugalėjus revoliucijai kolonijinę kariuomenę buvo pradėta išvesti iš Angolos, Žaliojo Rago salų, Mozambiko. 1975 m. birželio 25 d. Mozambikas gavo nepriklausomybę, o FRELIMO įgijo realią jėgą ir tapo partija. S. Mašelas buvo išrinktas šalies prezidentu.
Siekdamas padėti išsivaduoti ir kitoms Afrikos tautoms, S. Mašelas suteikė karines treniruočių bazes Pietų Afrikos, Rodezijos (dabar – Zimbabvė), išsivaduojamiesiems judėjimams, todėl prasidėjo konfliktai su šių kraštų valdžia ir jų remiamomis ginkluotomis formuotėmis, tokiomis, kaip PAR remiamu judėjimu RENAMO, (Resistência Nacional Moçambicana). Ekonomiškai šalis buvo palaikoma tik TSRS, bet ši parama buvo epizodinė, todėl šalis skurdo. Nepaisant to, S. Mašelas liko populiarus.
1986 m. spalio 19 d. grįžtant į Lusaką, S. Mašelo lėktuvas Tu-134 atsitrenkė į Lebombo kalnus prie sienos su Pietų Afrikos Respublika. Mašelas ir dar 24 jo palydovai žuvo, bet 9 liko gyvi. Iš pradžių dėl aviakatastrofos buvo apkaltinti kalnuose pasiklydę rusų lakūnai, bet vėliau buvo manoma, kad tuomet PAR slaptosios tarnybos panaudojo prietaisą, išvedantį iš rikiuotės lėktuvo navigacines sistemas.
Samoros Mašelo įpėdiniu prezidento ir FRELIMO vadovo postuose tapo Ž. Čisanas. S. Mašelo žmona Gracia 1998 m. ištekėjo už Pietų Afrikos Respublikos prezidento Nelsono Mandelos.
Anabaro įlanka

Anabaro įlanka (rus. Анабарский залив, jak. Анаабыр хомото) – Laptevų jūros įlanka, įsiterpusi tarp Azijos žemyno (Rusija) ir Nordviko pusiasalio. Ilgis 67 km, plotis iki 76 km, gylis nuo 3 iki 12 m. Pietuose pereina į Anabaro užutėkį, į kurį įteka Anabaro upė. Anabaro įlanka didžiąją metų dalį padengta ledu. Rytinis krantas daugiausiai žemas, rytinis – status, vietomis yra skardžių iki 50 m aukščio.
Klaipėdos rajono savivaldybės taryba

Klaipėdos rajono savivaldybės taryba – Klaipėdos rajono savivaldybės bendruomenės atstovaujamoji savivaldos institucija, atsakinga už savivaldos teisės, savo funkcijų ir bendruomenės iškeltų uždavinių įgyvendinimą bendruomenės interesais savivaldybės teritorijoje. Taryba renkama pagal Savivaldybių tarybų rinkimo įstatymą (žr. Lietuvos politinė sistema).
Tarybą sudaro 25 tarybos nariai.
Savivaldybė yra Lietuvos savivaldybių asociacijos narė.
Uzana

Uzana (bulg. Узана) – slidinėjimo kurortas Bulgarijoje. Įkurtas prie Ispolino viršūnės (1420 m virš jūros lygio), netoli Bulgarkos nacionalinio parko Balkanų kalnuose. Kurortą sudaro didelės pievos, kurias supa miškas. Aukštis kinta nuo 1220 iki 1350 m. Ilgiausia trasa – 1,3 km. Artimiausias miestas – Gabrovas, esantis už 22 km. Kurorte yra 15 viešbučių. Veikia visus metus.
Aplinkinės Uzanos teritorijos yra tinkamos speleologijai, slidinėjimui ir laipiojimui uolomis. Taip pat galima susipažinti ir su vietos kultūra. Netoliese yra Etaros žmonių atvirasis etnografijos muziejus.
Turizmas Uzanoje prasidėjo 1937 m.
Uzanoje yra randamos retos gėlių rūšys, kurios yra įtrauktos į Tarptautinę raudonąją knygą.
Antanas Ruginis

Biografija

1999 m. Leipalingio vidurinės mokyklos kūno kultūros mokytojas metodininkas, Lazdijų sporto mokyklos treneris.
1990 m. Lietuvos demokratinės darbo partijos, 2001 m. Lietuvos socialdemokratų partijos Druskininkų skyriaus narys.
2003 m. vasario – balandžio mėn. Druskininkų savivaldybės tarybos narys.
Žmona Nijolė.
Kristijonas Kaikaris

Biografija

1989 m. baigė Vilniaus medicinos mokyklą, kurioje įgijo specialybę „Medicinos sesuo“. 1993–1995 m. Baltijos ir Amerikos klinikos gydytojo asistentas. Nuo 1996 m. „Formulės-1“ TV transliacijų komentatorius. 1997 m. baigė Vilniaus universiteto Medicinos fakultetą.
1997–2002 m. medicinos ir laboratorinės įrangos kompanijos „Shimadzu“ įgaliotasis atstovas Lietuvoje ir Latvijoje. 1999 m. įkūrė įmonę „Mikrotera“, veikusią iki 2002 m. 2000–2002 m. įkūrė ir leido žurnalą „F-1 savaitė“. 2001–2004 m. „IBM Lietuva“ projektų vadovas. 2004–2007 m. „IBM Lietuva“ pardavimų grupės vadovas. 2007–2011 m. „Oracle“ generalinio direktoriaus pareigose Lietuvai. Nuo 2012 m. „Microsoft Lietuva“ generalinis direktorius.
Pomėgiai: kelionės, nardymas, automobilių sportas.
Aleksandrijos pagrindinė mokykla

Istorija

1910 m. privačiame Batakio pastate atidaryta pradinė mokykla, kur mokomieji dalykai buvo dėstomi rusų kalba. 1912 m. valstybės lėšomis pastatyta nauja pradinė mokykla. 1949 m. atidaryta septynmetės mokyklos penkta klasė. 1952 m. išleista septynmetės mokyklos pirmoji laida. Vėliau mokykla peraugo į aštuonmetę, po to į devynmetę. 1963 m. prie senosios medinės mokyklos pastatytas medinis priestatas. Vėliau mokykla nugriauta ir prie mūrinio priestato pristatytas dar vienas priestatas, rytinis mokyklos galas. 1999 m. mokykloje atidaryta dešimta klasė.
1949-1999 m. septynmetė, aštuonmetė, nepilna vidurinė mokykla, nuo 1999 m. pagrindinė.
Žibai

Žibai – buvęs Šilutės kaimas, minimas nuo 1540 metų. 1910 metais kartu su Verdaine ir Šilokarčema susijungė į vientisą Šilutės miestą. XX a. pradžioje per kaimą nutiestas siaurukas Šilutė-Kulėšai.
SMB

SMB (iš angl. Server Message Block) – IBM ir Microsoft sukurta tinklinė failų sistema bei tinklo protokolas, naudojama Windows kompiuterių tinkluose. Dažniausiai naudojama kartu su NetBIOS tinklo protokolu, naujesnės SMB versijos (pradedant Windows 2000) gali dirbti ir su TCP/IP. UNIX bei Linux sistemose SMB protokolą ir failų sistemą palaiko pagal GNU licenciją platinamas Samba paketas. Yra ir kelios komercinės SMB realizacijos.
Teletabiai (žurnalas)

„Teletabiai“ – mėnesinis žurnalas vaikams, leistas 1999–2001 m.

Istorija

Lavinamojo turinio žurnalas buvo skirtas ikimokyklinio amžiaus vaikams. Jame pagrindiniai personažai buvo populiaraus TV serialo „Teletubbies“ herojai Teletabiai, vaizduojami jų žaidimai ir nuotykiai. Pirmasis numeris pasirodė 1999 m. rugsėjo mėnesį. Iš viso išėjo 17 numerių. Leido: UAB „Egmont Lietuva“.

Redakcija

Redakcijoje vertėja dirbo: Eglė Baikštytė Ader.
Čera

Istorija

Čera valdė vidines Tamilakamo teritorijas (dabar vadinamas Kongunadu) į vakarus nuo Čolos. Nors tikrosios teritorijos toli į vakarus nesiekė, per savo vasalus Čera valdė ir pajūrį (t. y. dabartinę šiaurės Keralą).
Čera, kaip ir Pandija, klestėjo dėl prekybos su vakarų šalimis. Jos svarbiausias uostas buvo Kodungaluras, užsienio autorių šaltiniuose vadinamas Musiriu.
Valstybės istorija nutrūko III a., visą Tamilakamą užvaldžius Kalabharams. Tačiau valdovų dinastijos seka, atrodo, buvo išlaikyta. IX a pradžioje Čera vėl atgimė Keralos pajūryje kaip Viduramžių Čera.
Airbus UK FC

Logotipas

Jame vaizduojamas lėktuvas.
Eliotas Smitas

Steven Paul Smith (1969 m. rugpjūčio 6 d. – 2003 m. spalio 21 d., geriau žinomas kaip Elliott Smith) – amerikiečių dainų autorius ir atlikėjas.
Pagrindinis instrumentas buvo gitara, tačiau jis puikiai grojo pianinu, klarnetu, bosine gitara, lūpine armonikėle bei būgnais. Smito vokalinis stilius buvo labai charakteringas, pasižymintis švelni, nostalgišku skambėjimu ir daugelio takelių jungimu vokalinės harmonijos kūrimui.
Jis gimė vidurio vakaruose, užaugo Teksase, o didžiąją dalį gyvenimo praleido Portlende, Oregone. Keletą metų pagrojęs roko grupėje Heatmisers, 1994 m. Eliotas Smitas pradėjo solinę karjerą albumais studijose „Cavity Search“ ir „Kill Rock Stars“. 1997 m. pasirašė kontraktą su didele leidybine firma „DreamWorks Records“, kurioje įrašė du albumus. Smitas įgavo visuotinį pripažinimą, kai jo daina „Miss Misery“, parašyta filmui „Gerasis Vilas Hantingas“, 1998 m. buvo nominuota Oskarui kaip geriausia originali daina.
Dainininkas daugelį metų kovojo su depresija, priklausomybe nuo alkoholio bei narkotikų, šios temos dažnai atsirasdavo jo dainų tekstuose. Eliotas Smitas mirė 2003 m., būdamas 34 metų amžiaus, nuo dviejų, tikriausiai jo paties padarytų žaizdų krūtinėje. Iki šiol nėra tvirtų savižudybės įrodymų. 2004 m. „ANTI-records“ išleido albumą „From a Basement on the Hill“, kuriam Eliotas Smitas dainas kūrė nuo 2000 m.
Gintautas Mirijauskas

Biografija

2001 m. baigė Vilniaus pedagoginį universitetą, mokytojas. Lazdijų rajono Šeštokų vidurinės mokyklos mokytojas.
Nuo 2007 m. Lazdijų rajono savivaldybės tarybos narys.
1995 m. Lietuvos centro sąjungos, 2005 m. partijos Tvarka ir teisingumas (liberalai demokratai), 2017 m. nepartinio judėjimo „Pirmyn! Kartu mes galime“ narys.
Sutuoktinė Jūratė, vaikai Tomas, Paulius, Ignas.
Julius Keleras

Biografija

Baigė Juozo Tallat-Kelpšos aukštesniąją muzikos mokyklą, vėliau Vilniaus universiteto Filologijos fakulteto lietuvių kalbos ir literatūros specialybę (diplominis darbas „Simono Daukanto istorijos filosofija“). 1989 m. priimtas į Ilinojaus valstybinį universitetą (UIC) Čikaga, JAV, kur 1992 m. jam suteiktas laisvųjų menų magistro laipsnis.
1987 m. Lietuvos kino studijoje redaktorius, Vilniaus valstybinio universiteto Lietuvių literatūros katedros asistentas. 1992–1995 m. Vilniuje leidyklos „Lumen/Logos“ redaktorius bei vertėjas. 1995–2001 m. Niujorke Tėvų Pranciškonų leisto savaitraščio „Darbininkas“ vyr. redaktorius.
Nuo 1992 m. Tarptautinio PEN klubo narys, nuo 1999 m. – Lietuvos rašytojų sąjungos narys. Nuo 2005 m. Lietuvos fotomenininkų sąjungos narys.
1996–2000 m. atstovavo Lietuvių PEN centrą tarptautiniuose PEN kongresuose.
Išleido keturiolika poezijos knygų. Eilėraščiai išversti į portugalų, rusų, slovakų, vengrų, bulgarų, anglų, švedų, lenkų, latvių, gruzinų, čekų, slovakų, italų, maltiečių, ispanų, japonų, arabų kalbas, publikuoti tų šalių periodikoje bei antologijose. Kūryboje pastebimi egzistenciniai motyvai.
Dalyvavo tarptautiniuose poezijos festivaliuose: Minske (Baltarusija, 2014), Medellin (Kolumbija, 2013), Varšuvoje (2011), Maskvoje (2011), Sankt Peterburge (2011), Rygoje (Latvija), Medanoje (Slovėnija), Visbyje (Švedija); Tarptautinio PEN klubo kongresų skaitymuose: Maskvoje (2000), Helsinkyje (1998) ir kitur. Yra gavęs Baltijos šalių rašytojų ir vertėjų centro (Visbis, Švedija, 2006) stipendiją. 2007 m. Juliaus Kelero pjesė „A-B“ Antrajame Nacionalinės dramaturgijos festivalyje „Versmė“ pripažinta viena geriausių.
2009-2012 yra surengęs dvidešimt neformalių „Poezijos skaitymų“, vykusių dusyk per mėnesį įvairiose Vilniaus vietose. Jame yra dalyvavę daugelis žinomiausių Lietuvos ir  užsienyje gyvenančių lietuviškai rašančių poetų (A. A. Jonynas, L.  Šimkutė, A. Žagrakalytė, I. Butkutė, S. Kondratavičius, M. Burokas, R. Šileika, T. Žvirinskis, J. Keleras, S. Paliulytė, L. Katkus, Montė, A. Galinis, A.  Kaziliūnaitė, D. Jazukevičiūtė, D. Gintalas, G. Norvilas, V. Dekšnys, R. Brundzaitė, N. Cibulskas, E. Noreika, M. Balakauskas ir kt.). Šie skaitymai buvo atviri ir kitiems žanrams ar eksperimentams - prozą yra skaičiusi Danutė Kalinauskaitė, Robertas Kundrotas, S. Parulskį - dekonstravę A. Gajauskas ir V. Klimašauskas; lyrines  obscesijas skaitė Kunigaikštis Vildaugas ir T. A. Rudokas. Savo  filmus festivalyje yra rodę E. Jansas, J. Remeikytė, D. Liškevičius, mikro parodą R. Šileika.
Kalvalių piliakalnis

Aplinkiniai piliakalniai

Prienų piliakalnis 3 km
Indijos piliakalnis 14 km 
Rubinavo piliakalnis 20 km
Gegužkalnis 2 km
Kārlis Zāle

Biografija

Vaikystę ir jaunystę praleido Mažeikiuose. Po mokslų Rusijoje ir Vokietijoje grįžo į Rygą, kur dėstė skulptūrą ir ją kūrė. Žymiausi darbai – Laisvės paminklas ir Brolių kapai Rygoje.
Gegužės 30

Vardadieniai

Ferdinandas – Fernandas – Ferdinandas – Joana – Žaneta – Vyliaudas – Jomilė – Žana
Guido Westerwelle

Biografija

Guido Westerwelle realinėje mokykloje įgijo vidurinį išsilavinimą. Mokėsi Oberdollendorfe, Königswinteryje ir Bonoje, kurioje 1980 metais Ernst Moritz Arndt gimnazijoje išlaikė abitūros egzaminus. Baigė teisės mokslų studijas Bonos universitete. 1987 metais išlaikė pirmąjį, o 1991 m. – antrajį valstybinį teisės egzaminą. 1994 metais apgynė disertaciją (FernUniversität Hagene) tema „Partijų teisė ir politinės jaunimo organizacijos“ (vok. Das Parteienrecht und die politischen Jugendorganisationen), teisės mokslų daktaras. Nuo 1991 m. – advokatas.

Partinė karjera

Nuo 1980 m. FDP narys, vienas Jaunųjų liberalų (Junge Liberale) steigėjų. FDP vadovas. Nuo 2001 m. gegužės 4 d. FDP federalinis pirmininkas, jauniausias FDP istorijoje (pirmtakas – Wolfgang Gerhardt). 2002 metais Bundestago rinkimų metų buvo pirmasis FDP kandidatas į kanclerio postą visoje FDP istorijoje. Po 2009 metų rinkimų į Bundestagą – kandidatas į VFR vicekanclerius.
Liudvika Sosnovska

Literatūra

Bartłomiej Szyndler, Tadeusz Kościuszko 1746 – 1817. Warszawa, Bellona 1991. ISBN 83-11-07728-2.
Prieš lietų

Siužetas

Pirmoji filmo dalis – „Žodžiai“. Veiksmo centre jaunas vienuolis Kirilas, priėmęs tylos įžadus. Savo celėje jis netikėtai randa pasislėpusią albanę Zamirą. Vietiniai ją kaltina žmogžudyste, bet Kirilas jos neišduoda. Vienuoliai sužino apie Kirilo melą ir jį išmeta iš vienuolyno. Jiedu iškeliauja, bet jų kelionė greitai baigiasi.
Antra istorija – „Veidai“. Vaizduojama Londone gyvenanti Ana, dirbanti fotolaboratorijoje. Ji pasimetusi meilėje tarp savo vyro ir karo fotografo Aleksandaro. Tačiau netrukus ji lieka viena – Aleksandaras išvyksta į Makedoniją, o vyras Nikas žūsta per susišaudymą restorane.
Trečioji istorija – „Paveikslai“; ji sujungia dvi prieš tai rodytas istorijas. Aleksandaras po 16 metų grįžta į gimtąją Makedoniją. Grįžęs jis atranda, kad jo gimtasis kaimas nuolat kaunasi su albanų kaimu, o buvę draugai virtę priešais. Aleksandras puoselėja viltį susitikti su jaunystės mylimąja albane Hana. Ji paprašo Aleksandaro išgelbėti jos dukrą Zamirą, pagrobtą makedonų. Jis šį prašymą įvykdo, tačiau nušaunamas saviškių. Zamira pabėga į vienuolyną, taip grįžtama prie filmo pradžios.

Apdovanojimai

Filmas Prieš lietų buvo gerai įvertintas kritikų ir sulaukė didelio pasisekimo, lyginant su kitais makedonų filmais. Filmas apdovanotas 30 tarptautinių apdovanojimų, tarp jų „Auksiniu Liūtu“ Venecijos filmų festivalyje. Filmas taip pat buvo nominuotas „Oskarui“ kaip geriausias filmas užsienio kalba.
Ragana (Bostonas)

Istorija

Leido spaudos bendrovė „Ragana“. Redaktorius-leidėjas Jonas Ilgaudas.
Europos Sąjungos karinis štabas

Europos Sąjungos karinis štabas – Europos Sąjunga Tarybos Generalinio sekretoriato padalinys, vienintelė nuolatinė ES karinė institucija. Atsakinga už karinių operacijų priežiūrą bendrosios ES užsienio ir saugumo politikos sferoje.

ES karinio štabo struktūra

http://www.consilium.europa.eu/uedocs/cmsUpload/Organigrammepressephotos071029.pdf

Šaltinis

http://www.consilium.europa.eu/cms3_fo/showPage.asp?id=1039&lang=DE&mode=g
Florent Manaudou

Biografija

2007 m. Manaudou tapo Prancūzijos jaunimo čempionu 50 m laisvu stiliumi. 2011 m. pasaulio vandens sporto čempionate Manaudou dalyvavo neolimpinėje 50 m plaukimo peteliške rungtyje, kurioje pateko į finalą ir galutinėje rikiuotėje liko penktas. 2012 m. plaukikas įvykdė olimpinį kvalifikacijos normatyvą ir turėjo dalyvauti Prancūzijos olimpinės komandos atrankos varžybose, kuriose 50 m laisvu stiliumi nuotolyje liko antras. 2012 m. vasaros olimpinėse žaidynėse Manaudou dalyvavo pirmą kartą ir savo debiutinėje olimpiadoje tapo olimpiniu čempionu.
Žaidimo korta

Žaidimo korta – kortelė su paveikslėliais ir (arba) akimis (skaičiais), nurodančiais kortos vertę ar reikšmę. Kortos yra naudojamos įvairiems kortų žaidimams žaisti, rodyti įvairias iliuzijas ar spėti ateitį.

Istorija

Knygoje „Čing - dze - tung“ (1678 m.) rašoma, jog kortos buvo išrastos Kinijoje Siun-Chu dinastijos valdymo metais, maždaug 800-aisiais mūsų eros metais. Žaidimo kortos Europoje atsirado po Kryžiaus karų. Rašytiniuose šaltiniuose randama, kad kortas į Europą atgabeno klajokliai iš Rytų. 1270 m. Italijoje pasirodė pirmosios kortos Europoje.
Pranas Aleknavičius

Pranas Aleknavičius (g. 1941 m. balandžio 10 d. Nibriuose, Jiezno valsčius) – Lietuvos žemėtvarkos inžinierius, socialinių mokslų daktaras.

Biografija

1964 m. baigė Lietuvos žemės ūkio akademiją. 1983 m. ekonomikos mokslų kandidatas.
1966–1991 m. dirbo Žemėtvarkos projektavimo institute. 1993–1994 m. Žemės ūkio ministerijos Žemės tvarkymo departamento direktorius, 1995–1996 m. Žemėtvarkos ir geodezijos tarnybos direktoriaus pavaduotojas. 1977–1981 m. ir nuo 1987 m. Lietuvos žemės ūkio universiteto dėstytojas; nuo 1989 m. docentas.
Tan Sitong

Tan Sitong (1865 m. – 1898 m.) – vienas iš 19a. pab. reformatoriško judėjimo Kinijoje lyderių.